Source: https://berettyohir.hu/index.php/koezelet/toervenyszeki-hirek?start=120
Timestamp: 2020-01-26 15:56:32
Document Index: 30740236

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Másodfok: súlyosabb ítélet a szexuális visszaélés miatt
3 év 2 hónap börtönbüntetésre súlyosította a Debreceni Törvényszék másodfokon annak a tornatanárnak az ítéletét, aki 2015-ben kezdeményezett intim kapcsolatot tanítványával egy balmazújvárosi iskolában. A másodfokú bíróság felügyelete alatt álló személy sérelmére, folytatólagosan elkövetett szexuális visszaélés bűntette miatt K. Attilát 3 évre eltiltotta a tanári és az edzői foglalkozás gyakorlásától is. Egyebekben helybenhagyta az elsőfokú bíróság ítéletét.
Édes üzlet: többszáz milliós áfa jogosulatlanul
Különösen nagy vagyoni hátrányt okozó, folytatólagosan, üzletszerűen, bűnszervezetben elkövetett költségvetési csalás bűntette és más bűncselekmények ügyében tartja első tárgyalását 2016. szeptember 26-án hétfőn és szeptember 28-án szerdán 9 órai kezdettel a Debreceni Törvényszék.
55 év fegyház a hajdúböszörményi maszkos rablóknak
Fokozott rendőri jelenlét mellett mondta ki bűnösnek a Hajdúböszörményi Járásbíróság bűnszövetségben, fegyveresen, csoportosan elkövetett rablás bűntettében azt a hét vádlottat, akik az elmúlt években több idős embert raboltak ki Hajdúböszörményben.
35 év szabadságvesztés első fokon
A Debreceni Törvényszék ma kihirdetett ítéletében M. Endre Sándor vádlottat bűnösnek mondta ki előre kitervelten, különös kegyetlenséggel elkövetett emberölés bűntettében, felfegyverkezve elkövetett személyi szabadság megsértésének bűntettében, tizennyolcadik életévét be nem töltött személy sérelmére, felfegyverkezve elkövetett személyi szabadság megsértésének bűntettében, erőszakkal elkövetett szexuális erőszak bűntettében, tizennyolcadik életévét be nem töltött személy sérelmére erőszakkal elkövetett szexuális erőszak bűntettében, kiskorú veszélyeztetésének bűntettében, testi sértéssel elkövetett kapcsolati erőszak bűntettében, valamint élettárs sérelmére elkövetett zaklatás bűntettében.
Szexuális erőszak: hónapokon át nem merték elmondani
Tizenkettedik életévét be nem töltött, hatalmi befolyása alatt álló személy sérelmére elkövetett szexuális erőszak bűntettének kísérlete; szeméremsértés vétsége; felügyelete alatt álló személy sérelmére, befolyási viszonyával visszaélve, folytatólagosan elkövetett szexuális visszaélés bűntette ügyében tarja első tárgyalását a Debreceni Törvényszék 2016. szeptember 23-án, pénteken 8:30-kor.
Kifosztás bűntette ügyében tartja első tárgyalását a Debreceni járásbíróság 2016. szeptember 23-án, pénteken 8:30-kor.
10 milliós kártérítés az előzetesben töltött 30 hónapért
10 millió 367 ezer forint kártalanítást és annak kamatait kell megfizetnie kártalanításként a Magyar Államnak ifj. S.S. részére, így döntött első fokon a Debreceni Járásbíróság. Emellett az alperesnek csaknem 800 ezer forint perköltséget is meg kell térítenie a felperes számára. A kártalanítás kamatait 2013 szeptemberétől kell számolni.
Jogerős ítélet a Honvéd utcai trafikrablásban
Öt év szabadságvesztésre enyhítette másodfokon a Debreceni Törvényszék annak a vádlottnak az ítéletét, aki ismeretlen társával még 2014 januárjában próbálta meg kirabolni Debrecenben a Honvéd utcai dohányboltot. A jogerős ítélet szerint a szabadságvesztést nem fegyházban, hanem börtönben kell letöltenie, illetve a közügyeket is 8 év helyett 6 évig nem gyakorolhatja. H. Józsefet társtettesként, fegyveresen elkövetett rablás bűntettének kísérletében találta bűnösnek a bíróság. A vádlottnak 1.895.010 forint bűnügyi költséget is meg kell fizetnie az állam javára.
Köznyugalmat súlyosan megzavarva elkövetett garázdaság bűntette - Ítélet
A Debreceni Járásbíróság ma bűnösnek mondta ki W.A elsőrendű vádlottat és hat társát csoportosan, a köznyugalmat súlyosan megzavarva elkövetett garázdaság bűntettében.
Nincs bizonyíték, hogy uzsorások lettek volna
Bizonyítottság hiányában felmentette a Hajdúszoboszlói Járásbíróság azt a két vádlottat, akiket üzletszerűen elkövetett uzsora bűncselekménnyel vádolt a Hajdúszoboszlói Járási Ügyészség. A bíróság szerint kétséget kizáróan nem bizonyítható a vádlottak bűnössége: a sértettek és a tanúk ugyanis még a nyomozati szakban visszavonták terhelő vallomásaikat, egyéb bizonyíték pedig nem állt rendelkezésre.
Ökölcsapás és szitokszavak: négy év fegyház
Gyorsított eljárásban, négy év fegyházbüntetésre ítélte a napokban a Berettyóújfalui Járásbíróság azt a helybeli férfit, akire saját édesanyja hívta ki a rendőrséget, a rendőrök kiérkezése után pedig H. János megütötte és szidalmazta az egyenruhásokat. A bíróság a vádlottat hivatalos személy elleni erőszak bűntettében, testi sértés bűntettének kísérletében és becsületsértés vétségében mondta ki bűnösnek.
Börtönbüntetés a traktortolvajoknak
Gyorsított eljárásban, bűnösnek mondta ki nagyobb értékre, társtettesként elkövetett lopás bűntettében a Debreceni Járásbíróság azt a három férfit, akik még szombaton loptak el egy traktort egy hajdúsámsoni gazda udvaráról.
A Berettyóújfalui Járásbíróság bűnsegédként, folytatólagosan elkövetett jelentős vagyoni hátrányt okozó hűtlen kezelés bűntette ügyében tartja tárgyalását 2016. augusztus 30-án, kedden 10 órai kezdettel.
Több ember sérelmére, előre kitervelten, nyereségvágyból, különös kegyetlenséggel, a bűncselekmény elhárítására idős koránál fogva korlátozottan képes személyek sérelmére elkövetett emberölés bűntette és más bűncselekmény ügyében tartja első tárgyalását 2016. július 12-én, kedden 8:30 órai kezdettel a Debreceni Törvényszék.
Kereskedéssel, oktatási feladatok ellátására rendelt épület területén, illetve annak közvetlen környezetében, bűnszövetségben elkövetett kábítószer-kereskedelem bűntette és más bűncselekmények ügyében tartja első tárgyalását 2016. július 11-én, hétfőn 8:30 órai kezdettel a Debreceni Törvényszék.
Bíróságok Napja és ítélkezési szünet
Július 15-e a Bíróságok Napja, mely a bíróságokon munkaszüneti nap. Ezért minden bíróságon, így a Debreceni Törvényszéken és az illetékességi területéhez tartozó bíróságokon az ügyintézés ezen a napon szünetel, a bírósági épületek zárva tartanak. A Debreceni Törvényszék elnöke elrendelte, hogy a megye minden bíróságán július 18. és augusztus 19. napja között a nyári szabadságolások miatt ítélkezési szünetet tartsanak.
Hárman haltak meg a 47-esen
Kettőnél több ember halálát eredményező közúti baleset gondatlan okozásának vétsége ügyében tartja első tárgyalását 2016. július 7-én, csütörtökön 8:30-tól a Berettyóújfalui Járásbíróság.
Ítélet: próbára bocsátás a hajdúszoboszlói bántalmazásban
Készült: 2016. június 22.
Egy év próbára bocsátotta a Hajdúszoboszlói Járásbíróság Sz. Józsefet, aki 2014 októberében ütött meg egy diószedő idős férfit Hajdúszoboszlón. A bíróság súlyos testi sértés bűntettének kísérletében találta bűnösnek és kötelezte a 67 ezer forintos bűnügyi költség megfizetésére is.
Ítélet: csaknem 50 évnyi szabadságvesztés
Késekkel és baltával támadt gyermeke anyjára
Készült: 2016. június 15.
Előre kitervelten, aljas indokból, különös kegyetlenséggel elkövetett emberölés bűntettének kísérlete, közlekedés biztonsága elleni bűntett ügyében tartja első tárgyalását 2016. június 16-án, csütörtökön 8:30 órakor a Debreceni Törvényszék.
Módosított vád, felmentő ítélet az érpataki polgármester ügyében
Jogerős ítélet a 2005-ös rablási kísérletben
Jogerős ítélet: nem bizonyítható a főiskolai csalás
Ítélet a horogkeresztes falfirka ügyében
Halálos közúti baleset gondatlan okozásának vétsége ítélet
Több éves börtönbüntetés az ittas gyalogosgázolónak
Halálos közúti baleset Mikepércsen
Kifosztás bűntette - ítélet
Közokirat-hamisításért 1 év 6 hónap próba másodfokon
Fegyház és életfogytiglan az idős ügyvéd gyilkosainak
Akció és ünnepi nyitva tartás a Bihar Termálligetben
Banner2- Bihar Termálliget